ISANDA LAUAS
Tere tulemast saatesse!
Mulle, kui sünnilt Lõuna-Pohjanmaa inimesele
on väga meeldiv, kui saatekülaline tuleb samast kandist.
Tere tulemast Olavi Hautala! - Tänan!
Vestluse käigus kuulsin su suust Lõuna-Pohjanmaa sõnu,
nii et oli väga tore ja kodune vestelda sinuga.
Kui oled Pohjanmaalt pärit, siis kõne on juba selline,
et seda on raske või isegi võimatu varjata.
Sa oled pärit Kauhajoelt,
mis nagu Jurvagi, on kuulus oma mööblitööstuse poolest
Nii oled ka sina astunud üsna noorena äriellu.
- Jah.
Olen ajanud mööbliäri 25 aastat oma elust.
Lõin oma äri peale sõjaväge, umbes 23-aastaselt
ja sealt see kestis päris pikka aega.
Alguses sa olid kellegi teise teenistuses.
Kui ma õigesti mäletan,
siis su isa vend ehk su onu soovitas sul ettevõtjaks hakata.
Jah.
Ta julgustas mind.
Noore mehe jaoks on julgustus väga tähtis.
See kannustab.
Lõuna-Pohjanmaa on kuulus ettevõtluse poolest.
Seal on tugev ärivaim.
Jah. See oli 60-ndate lõpus ja 70-ndate alguses, kui ma alustasin.
Siis oli ettevõtlus seal moes.
Aga võrreldes varasemaga
on see ärielu seal tänapäeval kokku kuivanud.
Jah. Ka mööbliäri on Lõuna-Pohjanmaal vähenenud.
Need, mis alles on, võib ühe käe sõrmedel üles lugeda.
Kauhajoel oli parimatel päevadel neid umbes 50.
Nüüd on neid umbes nii palju terve Pohjanmaa peale kokku.
Millises peres sa sündisid? Milline kodu teil oli?
Meil oli väike talu. Isa käis lisaks veel mujal tööl.
Meid oli kokku 7 last ning isa ja ema.
Meil oli looduslik eluviis ja looduslähedane talu.
See oli Lõuna-Pohjanmaal üsna tüüpiline, et oli 5-6 ha maad,
hobune, lehmad ja muu selline. - Jah.
- Kõike oli tõesti vähe.
Aga elati hästi ja inimesed said enam-vähem hakkama.
Jah. Ja see, mis me mäletame nendest aegadest,
on see, et me olime õnnelikud.
See oli õnnelik aeg, kuigi kõiki asju polnud.
Need leiutati ise.
Igasuguseid asju tehti.
Milline vaimsus oli su kodus?
See ei paistnud eriliselt välja,
aga jumalakartus oli olemas ja meil olid ka oma reeglid.
- Lapsed teadsid, et kirikus olles ei saa palju möllata.
Jah.
60-ndatel oli palju nelipühilaste telgikoosolekuid.
Sai nendel ja mujalgi käidud.
Su elus oli suur murdeperiood.
See oli seotud su peredraamaga. Mis juhtus?
Meil oli õnnelik pere. Olime mina, abikaasa, tütar ja poeg.
Poeg oli noorim.
Ta oli ümbes 10,5-aastane, kui ta ootamatult suri.
See pani mind uuesti elu väärtused põhjalikult üle vaatama.
Kuidas su poeg suri? See on sulle senimaani mõistatus?
Jah. See oli nii ootamatu, et mingit täpset seletust polnudki.
Ehk kord taevas saab sellest kuulda.
Oli tal mingi haigus?
Ei tea. Ka arstid ei osanud öelda, kas oli haigus või ei.
Aga siiski ta suri ootamatult.
Kas ta oli 10-aastane? - Jah, umbes 10,5-aastane.
Tüdruk oli natuke vanem? - Jah. Tüdruk oli 6 aastat vanem.
- Räägi sellest! See asi muutis su elu ja eriti väärtuste maailma.
Nii oli. Sest oma poeg on ju kallis.
Algul hakkasin endas viga otsima.
Arvasin, et olin nii patune, et Jumal võttis mult' poja ära.
Hakkasin ennast uurima ja märkasin,
et tõepoolest valitses mu elus sinnamaani patt.
Kui kaua see periood kestis?
Jumal kõnetas mind üle aasta.
Jumal püüdis mulle igatpidi läheneda.
Lõpuks pidin alistuma.
Kuidas ja mis olukorras see juhtus?
Ma vältisin inimesi ja nutsin metsas või mujal, kus ma just olin.
Ma ei tunnistanud kaotust, aga kord tuli ka tunnistamise koht.
Siis tuli süütunne.
Kas kogesid, et Jeesus tuli su ellu ja et Tema kaudu võib saada vabaks?
Jah.
See oli suur asi. Sest ma ei uskunud, et minust võiks usklik mees saada,
sest ma tegutsesin üleni ärielus.
Mul oli seal edu ja need asjad ei tulnud mulle meeldegi.
Aga mu puhul oli nii, et Jumal sai minust kinni
ja mu suund muutus.
Kas aja möödudes juhtus midagi, et tegid lõpuks tahtliku valiku.
Jah. Mulle öeldi, et kui inimene sünnib uuesti,
toimub täispööre.
Mu puhul oli nii, et see pööre toimus aeglaselt ja kaua.
Aga tänu Jumalale, et see toimus.
Kuidas su naine su elumuutust jälgis?
Seda jälgisid lisaks veel mu õed, vennad ja ema.
Nad isegi hoiatasid mind teatud moel, et ärgu ma nüüd üle ka pingutagu,
sest ma olin alguses nii tuline ja innukas.
Kas oled ka sellele mõelnud,
et kui keegi saab usklikuks ja tuleb üle teatud piiri,
siis miks on seal sellised tunnustähed?
Ma täpselt ei tea.
Aga Piibel ütleb, et meil on võitlus vaimude vastu.
See vaim osutab vastupanu.
Kui meil on rõõm ja meil läheb hästi, siis hingevaenlane kohe sekkub.
Aga Jumala headus on näha selles, et te saite uue poja.
Kuigi naine oli juba üle 40-ne.
Jah.
Selle eest tänan samuti Jumalat, et meil on uus poeg.
Kui meil oli kaotus, siis suurem veel oli see autasu, mille Jumal andis.
See õpetas sulle, et inimene on oma loomult patune
ja seda, et meil pole põhjust iseendas uhkeldada.
Jah.
Kõik see aeg, mis ma olen olnud usklik,
pole mul olnud põhjust
näidata näpuga kellegi teise uskliku peale,
et keegi on parem ja keegi halvem usklik.
Vaid see, et olen olnud palvealtaril ja palvetanud:
"Jumal, anna meile armu!"
Ütlesid, et muutusid tuliseks ja sinusse tuli esimene armastus.
Kujutan ette, et see esimene armastus on sinus hästi säilinud.
Kuidas on see su elus ja su ümber välja paistnud?
Kuidas sa kuulutad evangeeliumi?
Jumal on mind juhtinud eri olukordades ja eri moel.
Jumala teed on nii imelised, et see on nagu puzzle,
kus alati leidub mingi tükk, mis sobib just õigele kohale.
Kui oleme Jumala juhtimises, siis me ei proovigi iseendas toimida,
vaid Jumala Vaim juhib meid ja on ka minu puhul juhtinud.
Tänu Jumalale selle eest!
Kuidas on su jaoks Jumala Sõna ja Tema Vaim avanenud?
Kuidas sa kogesid -
kas oli midagi erilist, kui Püha Vaim su sisse tuli?
Elus on erinevaid aegu
ja minu elus oli aeg, kus maadlesin ristimise teemaga.
Olin olnud juba üle 10 aasta usklik, kui üks sõber mu lõpuks ristis.
Kogesin, et Püha Vaim hakkas mulle kirgastama Piiblit eri valgustes.
See oli üks märk.
Kas tundsid selles ära Püha Vaimu rolli?
Jah.
- Püha Vaim on see, kes õpetab.
Johannese 2:4 ütleb, et Püha Vaim õpetab meile kõike.
Jah.
Peale seda hakkas Jumala Sõna mulle avanema.
Piiblit ei saa lugeda nii nagu teisi raamatuid.
Piiblit tuleks uurida.
Alates sellest ajast hakkasingi Piiblit uurima.
Uurisin ühte peatükki pikka aega.
Ühes peatükis võib olla väga palju huvitavaid asju.
Kui sa sedasama peatükki aasta pärast uuesti uurid,
siis see avab hoopis midagi uut. - Jah.
- Me ei jää kuhugi kohta kinni, vaid see on eluaegne
ja palju jääb ka siiski uurimata.
Jumal on öelnud, et Ta on kõikväeline ja kõikvõimas.
Kuidas teie peres usuga lood on? Teil on juba kolmas põlvkond.
Kas usk on kandunud ka lastele?
On küll.
Olen õnnelik poja pere üle. Seal on 1,5 -ja 3-aastased lapsed.
Me õpetame ka neile Jumala teid.
Kas oled käinud ka kuskil koguduses rääkimas või tunnistamas?
Olen käinud, aga väga vähe. Olen selles suhtes arglik.
Ei kipu väga rahva ette.
Kui Jumalal on midagi tõsisemat öelda, siis küll.
Vahel ikka olen käinud.
Kuna oled kogu elu elanud perega Kauhajoel,
siis kuidas on sinu pilgu läbi
sealne vaimne õhkkond aastakümnete jooksul muutunud?
Jumal lõi meid üksikisik-usklikeks ehk organismideks.
Nagu üldiselt maailmas, on ka meil nii,
et kirikute vahel käib võistlus, kes rohkem liikmeid saab.
Aga me kõik oleme üksiksikud.
Ja samas õhutab Jumala Sõna meid olema üks.
Jah.
Mu meelest peaks see meid õhutama uurima Jumala Sõna.
Piibel ütleb, et me eksime sellepärast, et me ei tunne Jumala Sõna.
Mitte sellepärast, et me ei käi piisavalt koosolekutel jne.
Just Jumala Sõna uurimine on see.
Millest see võiks tuleneda?
Ei tea, millest see on, aga tänapäeval on kiired ajad.
Siingi on põhjus.
Ja Piibel ütleb: "Ma süüdistan teid, preestrid!"
Kas siin on ka miskit?
Just seda, et Jumala Sõna kuulutajad ei õpeta ega kuuluta Sõna,
ega uuri seda ka ise?
Siin on kindlasti üks põhjus.
Kui mõelda ärielule, et sa oled kogu elu olnud tegev äris,
siis kas oled ka sellel alal puutunud kokku usklike inimestega?
Pean ütlema,
et Pohjanmaa ettevõtjate hulgas on palju usklikke.
Üllatavalt palju on usklikke ettevõtjaid.
- Millest see võiks tulla?
Ei tea.
Aga viimasel ajal olen märganud,
et väga paljud ettevõtjad on uuestisündinud usklikud.
Kas on ka nii, et konkurents on karmimaks läinud
ja äridel on läinud halvemini?
Kas selle kõige keskel on märgatud seda,
millele me tegelikult võime loota?
On ikka, sest ettevõtjatel on suured riskid
ja mingi usaldus mingi suurema peale peab olema.
Lõuna-Pohjanmaal on olnud aastasadu
erinevaid ärkamisliikumisi.
Inimesed seal otsivad rohkem, kui keskmiselt Soomes.
Jah.
Kui olin noor poiss,
siis oli sealkandis tollal palju tõsiusklikkust.
Võiks öelda, et 80-ndatel algas ajajärk,
kus Jumalat enam mängu ei võetud.
Enne seda saadet vesteldes tõid esile mõningad Piibli kirjakohad,
kus Jumala Püha Vaim osutab tarkusele ja väele.
Joosepile ja Taavetile.
Räägi sellest!
Joosepi saatus on mind eriti kõnetanud.
Eriti see, kuidas Jumal Joosepit juhtis.
Piibel ütleb, et Jumal paneb kõiki proovile.
Nii pandi ka Joosep juba päris alguses proovile,
kui ta rääkis oma vendadele,
et tema vennad hakkavad teda kummardama.
Vennad said selle peale pahaseks.
Nende vahel tekkis suur vastasseis.
Ja kõik see aeg, mis ta kõndis Jumala teedel,
oli tal palju katsumusi.
Siin on see imeline, et Jumal viib siiski edasi oma teedel
ja Jumala tee on see ainus õige tee.
Sellel teel koolitatakse inimest selleks ülesandeks,
mille Jumal inimesele lõpuks annab.
- Jah.
Sest tema mõju Jaakobi poegade hulgas
oli väga oluline.
Ta oli isegi Egiptuse valitseja.
Seal juhtus mõndagi.
Igasugused ahvatlused, millega teda püüti ahvatleda.
Pootifar ütles, et seab kõik Joosepi võimu alla.
Tal oli veel suurem võim, kui Pootifaril endal oligi.
Ainus, mida ta ei tohtinud, oli puutuda Pootifari naist,
ja ta oli selleski ustav ning sõnakuulelik,
mispeale Jumal ülendas teda,
sest me teame, et Jumala vägi oli Joosepi ülendamise taga.
Nagu me teame,
pole me lihalikus loomuses midagi head - see ahvatleb meid.
See on üks näide, kus mitmed langeksid.
Jah.
See ei tähenda seda,
et me ainul suuga tunnistame Jumalat ja usku,
vaid ka meie teod peavad olema vastavad.
Me väärtustame tihti seda,
mida me näeme silmadega või kuuleme kõrvadega,
aga me ei näe südame olukorda.
Just. Ütle ju Piibelgi, et esmalt tuleb puhastada seestpoolt.
Nii me anname au Jumalale, kui me seda teeme.
Mida sa soovid Taavetist rääkida?
Taavetiga oli üsna sama lugu.
Siin tuleb esile Jumala vägi.
Mitte me välised puudused ja mida me ütleme.
Neil pole suurt tähtsust.
Kui me puhastame oma südamed, saab Jumala Vaim tulla sinna elama.
Jumala vägi võib teha väga suure ime ka väikese poisi puhul.
Sul on selle kohta ka piiblisalm. - Jah. Kohe otsin välja.
Sellest räägitakse 1. Saamueli 17:36
"Su sulane on niihästi lõvi kui karu maha löönud;
ja see vilist, see ümberlõikamatu, saab olema nagu üks neist,
sest ta on teotanud elava Jumala väehulki.”
45. salmis öeldakse: "Aga Taavet ütles vilistile:
Sina tuled mu juurde mõõga, piigi ja odaga,
aga mina tulen su juurde vägede Issanda,
Iisraeli väehulkade Jumala nimel, keda sa oled teotanud."
Siin on ilmselge vastasseis. Üks kartis, teine teotas Jumalat.
Seda tehes inimesed ei saa aru, kui tõsised need asjad on.
Et me ei jääks süüdi Jumala ja Püha Vaimu pilkamises.
Et me näeksime, et Jumal on siiski õiglane ja õige kohtunik.
Jah. See on algusest lõpuni nii. Taavetil oli tugev usk.
Ta sai selle vaimu usu läbi.
Aga see usk oli Jumala kingitus.
- Just.
See on huvitav, kuidas Jumal valis karjase poja,
kes valitsejate silmis polnud mitte keegi.
Ta oli viimseim variant üldse.
Kas oled ka oma elus puutunud kokku sellise olukorraga,
kus Jumal võtab kellegi alandliku, mitte selle, kelle inimesed võtaksid?
Piiblis on palju näiteid selle kohta.
Jumal ei jaga oma au teistega.
Ta kasutab neid, kes annavad kogu au ainult Talle.
Ta kasutab alandlikke.
Alandlikkus võib inimesel olla mõnda aega,
aga siin maailmas on ka uhkus kerge tulema.
Nii see on.
Siin peab olema tähelepanelik, et ei läheks uhkeks.
Ka lihalik loomus tahab alati esile trügida
ja igasugune muu värk tahab sisse tulla,
mistõttu iga päev peaks end täitma Jumala Sõnaga.
Jumala Sõna abiga peaksime võitlema oma vaimuvõitlust.
Sa räägid palju Jumala Sõnast - selle lugemisest ja uurimisest.
Kuidas sa ise iga päev ja nädal Jumala Sõnas aega veedad?
Mul on selline stiil, et kui olen tööl, siis mul on Piibleid siin ja seal.
Tööl olles saan minna keset tööd vaatama mõnda Piibli kirjakohta.
Saan käia uurimas, kuidas see või teine asi on.
Enne käisin ka palvekoosolekutel.
Aga ma muutsin stiili ja püüan ise elada palvevaimus.
Tööl olles ma elan palvevaimus. Mu peal on kogu aeg väike palvevaim.
Lakkamata. - Just.
Kas oled ka näinud sellest tulenevaid vilju?
Jah. See on rõõm ja rahu.
Sinust õhkub Kristuse lõhne, mis mõjutab ilma sõnadetagi.
Nii see on. Peaksime kiirgama välja oma usku ilma rääkimatagi.
Kus on Jeesuse Vaim, seal see tegutseb ühel või teisel viisil
Jah. See läbistab.
Meil on veel natuke aega.
Kuidas sa näed kristlust ja mida peaks tegema,
et kaua oodatud ärkamine saaks Soomes alata?
Mul on Piibli vahel paber.
Siit ma võiksin lugeda kasvõi kogu Soome rahvale,
kes seda saadet praegu kuulevad ja vaatavad.
Palvetan, et me usklikena kasutaksime otsimisaega õigesti.
Et me valvaksime ja võtaksime vastu kutse kahetsuseks nii,
et Tema, Jumala võitu - ülestõusnud Jeesus,
võiks me läbi elada ja tegutseda.
Ta on meie riigi ainuke lootus.
Ehk riigil pole muud lootust peale Jeesuse Kristuse.
Jumal pigistab ühel või teisel moel, kuni rahvas alandub.
Ja kui ei alandu, siis tuleb Jumala kohtuotsus.
Siis läheb sedakaudu.
Kas oled märganud,
et Soomes tahetakse nimi Jeesus üldse esimesena ära kaotada?
Jah. viimasel ajal on tõesti nii.
Jeesus nimi on nii kõva,
et isegi Piiblis öeldakse, et Tema nime häbenetakse.
Tegelikult aga peaks häbenema vandesõnu ja muud,
sest Jeesuse nimi on nii väeline, et olen oma elus tõdenud,
kuidas Jumala vägi saab päästa hädaolukorras.
On sul selle kohta näiteid?
Üks näide on sellest, kui ma olin veel kartulikasvataja
ja vedasin kartulikaste keldrisse.
Olin just viimast kasti vedamas.
Lükkasin seda käru nii tugevalt, et ka traktor pääses liikuma.
Tulin keldrist välja ega näinud, kus traktor on.
Vaatsin taeva poole, et kas Jumal võttis mu traktori ära?
Siis kuulsin mürinat. Traktor oli liikumas jõe poole.
Hüüdsin 3 korda: "Jeesus aita! Jeesus aita! Jeesus aita!"
Aina kõvemini, nii et kogu küla kajas.
Ja siis traktor peatus otse jõe kaldanõlvaku peal.
Seal jäi seisma.
Jeesuse nimi on nii võimas nimi.
See on nagu pitsat meie saate lõppu.
Jeesuse nimi on üle kõigi ja kõige.
Aamen! Nii see on.
Aitäh sulle, et tulid siia Lõuna-Pohjanmaalt
ja jagasid võimsa tunnistuse sellest, et Jeesuse nimi on üle kõige.
Saad olla Jeesuse lõhnaks oma kodukandis ja seal, kus liigud.
Seal tegutseb Jumala vägi.
Saad rääkida, kui inimesed küsivad, kust tuleb su rõõm ja rahu.
Aitäh, et tulla sain.
Õnnistusi kõigile vaatajatele ja kuulajatele!
Sulle ka õnnistusi!
Kui soovid toetada Eesti TV7 tööd, helista 900 1777 (kõne hind 7 euri).
Võid teha ka pangaülekande, leides me andmed www.tv7.ee Aitäh!
Tõlge: Raul Jürimaa